**PLAN UPRAVLJANJA ISTRAŽIVAČKIM PODACIMA (PUP)**

|  |
| --- |
| Opće informacije |
|  | Ime i prezime predlagatelja | Aleksandar Jakir |
|  | Matična organizacija | Filozofski fakultet Sveučilišta u Splitu |
|  | Naziv projekta | Iz rata u mir: hrvatski branitelji u tranziciji |
|  | Upravitelj podacima | Aleksandar Jakir |
| 1. | Prikupljanje podataka i dokumentacija |
|  | Koje ćete podatke prikupljati, obrađivati, stvarati ili se ponovno njima koristiti? (navedite formate, vrste i opseg svih podataka s kojima ćete raditi, a ne samo krajnji skup podataka koji će biti rezultat istraživanja) | Riječ je o podatcima dobivenima kroz upitnike koje ćemo poslati ispitanicima (kazivačima) prije intervjua, o zvučnim zapisima i transkriptima samih intervjua te fotografijama. Podatke ćemo pohraniti u .docx, .jpg/.png te .mp3 formate. Tim ćemo se podatcima koristiti cijelo vrijeme trajanja projekta, prvenstveno za pisanje znanstvenih članaka, sudjelovanje na znanstvenim konferencijama te pisanje monografije. S obzirom da će navedeni podatci biti od važnosti i za druga istraživanja i istraživače, pohranit ćemo ih u arhiv Hrvatskog memorijalno-dokumentacijskog centra Domovinskog rata, repozitorij Filozofskog fakulteta u Splitu te mrežnu stranicu projekta. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete, načine organiziranja podataka te alate i instrumente kojima ćete se koristiti za prikupljanje i obradu) | Podatke, odnosno izvore za istraživanje, ćemo prikupljati u Pismohrani Hrvatskog Sabora i Vlade Republike Hrvatske, Ministarstva hrvatskih branitelja, Ministarstva kulture i medija, putem mrežnih stranica te privatnih arhiva, odnosno zbirki u vlasništvu braniteljskih udruga te medija. Također, značajnu količinu podataka ćemo prikupiti metodom usmene povijesti, odnosno provođenjem intervjua s braniteljima i braniteljicama te s autorima izložbenih postava i vodstvom muzeja. Intervjui će biti pohranjeni kao zvučni zapisi, potom transkribirani i pohranjeni u arhiv Hrvatskog memorijalno-dokumentacijskog centra Domovinskog rata. Navedene ćemo podatke sintetizirati, opisati i interpretirati te postaviti na mrežnu stranicu projekta, tj. podatke ćemo digitalizirati i učiniti dostupnim čitateljstvu. Smatramo da bi takav digitalni zapis, kao i publikacija, pružili temelj daljnjim historiografskim istraživanjima time što bi omogućili da se na jednome mjestu prikupi i raščlani kultura sjećanja na veterane i Domovinski rat. |
|  | Koju ćete dokumentaciju i metapodatke izraditi osim podataka? (dokumentacija mora sadržavati informacije i standarde potrebne korisnicima kako bi mogli samostalno čitati i interpretirati podatke u budućnosti, primjerice, kodne knjige, *ReadMe* datoteke i sl.) | Izradit ćemo opisne metapodatke koji će poslužiti za potrebe pronalaženja i identifikacije podataka. Metapodatci će uključivati ove elemente: naslov, autor, sažetak i ključne riječi. |
| 2. | Pravna i sigurnosna pitanja |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci obrađuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebnekategorije osobnih podataka, navesti metode anonimizacije podataka)? | Istraživači će se voditi etičkim načelima dobrovoljnosti sudjelovanja i mogućnosti izbora kazivača, iskrenosti te transparentnosti podataka, anonimnosti (ukoliko to kazivači budu zatražili) te informiranim pristankom privatnošću. Istraživači će izraditi zvučni zapis razgovora koje će potom transkribirati i poslati kazivačima na autorizaciju. Intervjui će se održavati u službenim znanstveno-obrazovnim (sveučilišta) i kulturnim (muzej) ustanovama te prostorijama braniteljskih udruga. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podatke ćemo pohraniti na nekoliko različitih lokacije. Sirovi podatci će biti pohranjeni na odvojenu i zaštićenu lokacije radnih te završne verzije. Osim toga, planiramo izraditi kopije sirovih podataka i pohraniti ih na više lokacija (arhiv Hrvatskog memorijalno-dokumentacijskog Centra Domovinskog rata, lokalna računala i USB memorija). |
|  | Kako ćete upravljati zaštitom autorskih prava i drugog intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnuuporabu osobnih podataka? | Zaštita autorskih prava i drugog intelektualnog vlasništva osigurat će se primjenom važećih zakona u Hrvatskoj odn. u Europskoj uniji.  |
| 3. | Pohrana i čuvanje podataka |
|  | Kako će radne verzije podataka biti pohranjene tijekom projekta? Kako će se napraviti sigurnosne kopije tih podataka (*backup*)?Koja je očekivana količina podataka koja će se prikupiti i čuvati tijekom projekta (izraženo u MB/GB/TB)? | Radne će verzije podataka biti pohranjene na lokalnom računalu, USB memoriji te na Google Cloudu ili Dropboxu. S obzirom na raznolikost vrste prikupljenih podataka (tekstovni, slikovni i audio), podatci će biti dostupni u .docx, .jpg/.png te .mp3 formatima. |
|  | Kako će se završne verzije podataka dugotrajno pohraniti i čuvati (i nakon završetka projekta)? U kojim će se formatima čuvati podaci? Koja je očekivana količina podataka koja će se trajno pohraniti (izraženo u MB/GB/TB)? | Završene verzije podataka će se dugotrajno pohraniti i čuvati i nakon završetka projekta u repozitoriju Filozofskog fakulteta u Splitu/mrežnoj stranici projekta te u arhivu Hrvatskog memorijalno-dokumentacijskog centra Domovinskog rata u Zagrebu. Podatci će biti dostupni u već spomenutim formatima. |
| 4. | Dijeljenje i ponovna uporaba podataka |
|  | Kako i gdje će se podaci dijeliti? Koji repozitorij će se koristit za dijeljenje podataka? Kako će potencijalni korisnici doznati za podatke? | Audio zapisi i transkripti intervjua bit će pohranjeni u arhivu Hrvatskog memorijalno-dokumentacijskog centra Domovinsko rata. Moguće je da ćemo neke intervjue pohraniti i na mrežnu stranicu projekta. Popularizacijom projekta putem postavljanja mrežne te Facebook stranice, okruglim stolovima, odnosno tribinama planiramo upoznati znanstvenu zajednicu, ali i širu javnost, s podatcima koje ćemo koristiti u istraživanju, ali i rezultatima istraživanja. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Osobni podaci ispitanika u intervjuima neće se dijeliti, odnosno bit će anonimizirani ukoliko to zatraže ispitanici. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Da. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nijekomercijalan). | Da. |